93. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Γ-132309/4842/70 της 2/12 Οκτ.  1970 (ΦΕΚ Β΄ 715) Περί ολικής ή μερικής απαλλαγής προσώπων τινών της υποχρεώσεως καταβολής κομίστρου εις τα λεωφορεία και τους σιδηροδρόμους του Ελληνικού Κράτους. Έχοντες υπ’ όψιν: 1.Τας διατάξεις του υπ’ αριθ. 634/70 Ν.Δ/τος «περί ολικής ή μερικής απαλλαγής προσώπων τινών της υποχρεώσεως καταβολής κομίστρου κατά την διακίνησίν των δια λεωφορείων αυτοκινήτων των ΚΤΕΛ, ΕΚΤΕΛ, ΚΤΕΥΛ και ΣΕΚ. 2.Τας υπ’ αριθ. Γ-156421/69 και Γ-156422/69 κανονιστικάς αποφάσεις ημών «περί κωδικοποιήσεως αποφάσεων αφορωσών εις την ελευθέραν και επί μειωμένη τιμή εισιτηρίου διακίνησιν προσώπων, ωρισμένων κατηγοριών, δια των εκτελούντων συγκοινωνίαν λεωφορείων Δ.Χ.» ως συνεπληρώθησαν δια μεταγενεστέρων ημών αποφάσεων. 3.Την υπ’ αριθ. 6862/9.9.70 αναφοράν της Γ.Σ.Ε.Α.Ε. 4.Το υπ’ αριθ. Φ.Δ3γ/14732/10.9.70 έγγραφον του Υπουργείου Κοινωνικών Υπηρεσιών. 5.Την υπ’ αριθ. 311927/17.9.70 αναφοράν των ΣΕΚ, αποφασίζομεν: 1.Ορίζομεν ως ακολούθως το δικαίωμα δια την άνευ καταβολής κομίστρου διακίνησιν των εν άρθρ. 1 του Ν.Δ. 634/70 διαλαμβανομένων κατηγοριών προσώπων: α.Δια των αστικών και υπεραστικών λεωφορείων ΚΤΕΛ-ΕΚΤΕΛ-ΚΤΕΥΛ 1.Τα όργανα των Σωμάτων Ασφαλείας, Χωροφυλακής, Αστυν. Πόλεων, Λιμενικού Σώματος και Πυροσβεστικής Υπηρεσίας, εις α περιλαμβάνονται οι πρόσθετοι αστυφύλακες και χωροφύλακες διακινούνται ελευθέρως, εφ’ όλων των λεωφορειακών γραμμών του αστικού ΚΤΕΛ της περιοχής, ένθα η έδρα της Υπηρεσίας των και δια των υπεραστικών ή αστικών τοιούτων της περιοχής, εις ην εκτείνεται η τοπική αρμοδιότης της Υπηρεσίας των, εν στολή ή τη επιδείξει της υπηρεσιακής των ταυτότητος, οσάκις ταξιδεύουν εν πολιτική περιβολή. Εις την δευτέραν περίπτωσιν, ήτοι της διακινήσεως δια των υπεραστικών λεωφορείων ή των αστικών τοιούτων της   περιοχής εις ην εκτείνεται η τοπική αρμοδιότης της Υπηρεσίας των, δέον όπως είναι εφωδιασμένοι δι’ υπηρεσιακού σημειώματος, περί των ορίων της τοπικής αρμοδιότητος, της εις ην ανήκουν υπηρεσίας και περί της εκτελέσεως διατεταγμένης υπηρεσίας. 2.Οι αξιωματικοί Πολεμικής Διαθεσιμότητος, οι ανάπηροι πολέμου γενικώς και οι προς τούτοις εξομοιούμενοι δια του Ν. 4471/65 ανάπηροι ειρηνικής περιόδου Ν. 1370/44 Αξιωματικοί και Οπλίται όλων των όπλων και των Σωμάτων Ασφαλείας, ως και οι θεράποντες και θεραπαινίδες αναπήρων πολέμου ολικής αναπηρίας 100%, ανεξαρτήτως εάν συνοδεύουν ή ου αυτούς, επιτρέπεται τη επιδείξει της αποδεικνυούσης την ιδιότητά των υπηρεσιακής ταυτότητός των, να ταξιδεύωσι ελευθέρως δια των αστικών λεωφορείων. Του ευεργετήματος δικαιούνται και οι προς τους αναπήρους πολέμου εξομοιούμενοι ανάπηροι στρατιωτικοί της Χωροφυλακής και Αστυνομικοί υπάλληλοι του Νόμ. 1579/1950, οι εφωδιασμένοι δι’ ειδικής ταυτότητος, εκδιδομένης υπό του Αρχηγείου Χωροφυλακής ή Αστυνομίας Πόλεων. 3.Οι αγροτικοί και ταχυδρομικοί διανομείς δικαιούνται να ταξιδεύωσιν ελευθέρως δια των λεωφορείων της περιοχής εις ην εκτείνεται η εδαφική αρμοδιότης της Υπηρεσίας των δι’ εκτέλεσιν αυτής, επί τη επιδείξει της ταυτότητός των και εφ’ όσον φέρουσι την γραμματοπήραν των. 4.Το προσωπικόν των λεωφορείων (Οδηγοί, εισπράκτορες, σταθμαρχοελεγκταί) και εφ’ όσον φέρη την κεκανονισμένην στολήν απαλλάσσεται της καταβολής εισιτηρίου, κατά τας εξής διακρίσεις: α)Το Προσωπικόν των αστικών λεωφορείων δύναται να ταξιδεύη ελευθέρως δια των εντεταλμένων λεωφορείων εις το εις ο υπηρετεί ΚΤΕΛ ως και των υπεραστικών λεωφορείων της γραμμής της συνδεούσης τον τόπον της μονίμου κατοικίας του με την έδραν του εις ο υπηρετεί αστικού ΚΤΕΛ, τη επιδείξει εις την δευτέραν περίπτωσιν της υπηρεσιακής του ταυτότητος, ης ο τύπος και αι εγγραφαί καθορισθήσονται υπό του οικείου ΚΤΕΛ ή ΕΚΤΕΛ, ως και της αστυνομικής τοιαύτης, εξ ης διαπιστούται η μόνιμος κατοικία αυτού. Εις την περίπτωσιν ταύτην και προς διαπίστωσιν ότι το εν λόγω προσωπικόν διακινείται δι’ εκτέλεσιν υπηρεσίας δέον να είναι εφοδιασμένον δια σχετικού υπηρεσιακού σημειώματος, εκδιδομένου παρά του Προέδρου του ΕΚΤΕΛ ή του οικείου ΚΤΕΛ αστικών γραμμών, και τούτου κωλυομένου υπό του νομίμου αναπληρωτού αυτού. β)Το προσωπικόν των υπεραστικών λεωφορείων δύναται να ταξιδεύη άνευ καταβολής κομίστρου δια των αστικών λεωφορείων, ως και των υπεραστικών τοιούτων των εντεταγμένων εις το, εις ο υπηρετεί ΚΤΕΛ, εφ’ όσον, εις την δευτέραν περίπτωσιν, επιβάλλεται τούτο εξ υπηρεσιακών λόγων. (Αντί των σελ. 312,707(β) και 312,709) Σελ. 312,709(α) Τεύχος 486-Σελ. 69 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.92-93 Ωσαύτως το προσωπικόν των υπεραστικών λεωφορείων, το διαμένον εις περιοχήν μη εξυπηρετουμένην υπό των λεωφορείων του εις ο υπηρετεί ΚΤΕΛ και μετακινούμενον προς ανάληψιν υπηρεσίας, δύναται να ταξιδεύη ελευθέρως δια των υπεραστικών λεωφορείων του ΚΤΕΛ της περιοχής της κατοικίας του, εφ’ όσον ταξιδεύει εν στολή, τη επιδείξει της υπηρεσιακής του ταυτότητος και της αστυνομικής τοιαύτης, αποδεικνυούσης την μόνιμον κατοικίαν αυτού. Εις την εν λόγω περίπτωσιν το προσωπικόν δέον να είναι εφωδιασμένον δια σχετικού υπηρεσιακού σημειώματος, παρά του Προέδρου του οικείου ΚΤΕΥΛ. 5.Τα δια τα Γραφεία των Προέδρου και Αντιπροέδρου της Κυβερνήσεως, ως και δι’ ένα έκαστον των Υπουργείων προβλεπόμενα δελτία ελευθέρας κυκλοφορίας, είναι απρόσωπα και παρέχονται εις τους διατιθεμένους δι’ υπηρεσίαν υπαλλήλους, υπ’ ευθύνη των Διευθυντών των εν λόγω Γραφείων, συνοδεύονται δε δι’ ειδικού σημειώματος, περιέχοντος το ονοματεπώνυμον του κατέχοντος και χρησιμοποιούντος το δελτίον υπαλλήλου. 6.Ομοίως απρόσωπα είναι τα δελτία ελευθέρας κυκλοφορίας, άτινα χορηγούνται εις τα όργανα του Σώματος Επιθεωρήσεως Εργασίας, τα οποία αποδεδειγμένως εκτελούν συνεχή εξωτερικήν υπηρεσίαν, αποκλειομένων οπωσδήποτε των μη μετακινουμένων καθημερινώς υπαλλήλων των Γραφείων και τηρουμένων αναλόγως των εν τη προηγουμένη παραγράφω οριζομένων διατυπώσεων. 7.Τα δια τον παρ’ ημίν Οργανισμόν Ελέγχου των δι’ αυτοκινήτων αστικών συγκοινωνιών (Ο.Ε.Α.Σ.) προβλεπόμενα μέχρις 80 δελτία ελευθέρας κυκλοφορίας εκδίδονται, βάσει ονομαστικής καταστάσεως, υποβαλλομένης ημίν υπό του ΟΕΑΣ, επ’ ονόματι των υπαλλήλων του εν λόγω Οργανισμού, των ασκούντων αποκλειστικώς εξωτερικήν υπηρεσίαν ελέγχου επί των αστικών συγκοινωνιών Πρωτευούσης. Πάσα μεταβολή της υπηρεσιακής αυτών καταστάσεως (ανάθεσις, υπηρεσίας γραφείου, αποχώρησις εκ της υπηρεσίας κλπ.) δέον ν’ αναφέρηται ημίν, αφαιρουμένου του δελτίου ελευθέρας κυκλοφορίας και αποστελλομένου εις την αρμοδίαν ημών υπηρεσίαν προς έκδοσιν νέου δελτίου, επ’ ονόματι του καταλαμβάνοντος την θέσιν του παρ’ ου αφηρέθη τούτο. 8.Τα αυτά ισχύουν και δια τα δελτία ελευθέρας κυκλοφορίας των οργάνων της Υπηρεσίας Ελέγχου φορολογικών στοιχείων φορτηγών αυτοκινήτων (ΥΕΦΑ) των ειδικώς καθ’ οδόν ασκούντων έλεγχον υπαλλήλων αυτής, τηρουμένων αναλόγως των εν τη προηγουμένη παραγράφω οριζομένων διαπιστώσεων. Αποκλείονται οι υπάλληλοι Γραφείων ή οι απασχολούμενοι εις τους σταθμούς Ελέγχου (ζύγισις). Σελ. 312,710(α) Τεύχος 486-Σελ. 70 9.Οι ανήκοντες εις το διοικητικόν προσωπικόν ΕΚΤΕΛ εν ω νοείται και το τοιούτον της Α.Ε. «ΑΣΠΑ», διακινούνται ελευθέρως δια των λεωφορείων των γραμμών αυτού αίτινες συνδέουν τον τόπον της διαμονής των με την έδραν της υπηρεσιακής των απασχολήσεως και τα Κεντρικά Γραφεία του ΕΚΤΕΛ, τη επιδείξει ειδικού δελτίου ταυτότητος εκδιδομένου υπό του ΕΚΤΕΛ, εις ο θα αναγράφωνται το ονοματεπώνυμον του δικαιούχου, η ιδιότης, η διεύθυνσις κατοικίας, το γραφείον εις ο εργάζεται, ως και αι γραμμαί δι’ ας ισχύει. Τα εν λόγω δελτία θα θεωρούνται και θα υπογράφωνται ιδιοχείρως υπό του Προέδρου του Διοικητικού Συμβουλίου του ΕΚΤΕΛ. 10.Οι ιδιοκτήται αστικών και υπεραστικών λεωφορείων, νομίμως εντεταγμένων εις ΚΤΕΛ (ΕΚΤΕΛ ή ΚΤΕΥΛ) ή οι υπ’ αυτών οριζόμενοι αντιπρόσωποι τούτων, διακινούνται ελευθέρως δια των λεωφορείων των γραμμών του ΚΤΕΛ (ΕΚΤΕΛ ή ΚΤΕΥΛ) εις ο είναι εντεταγμένον το λεωφορείον αυτών, τη επιδείξει δελτίου αναγνωρίσεως εκδιδομένου υπό των οικείων ΚΤΕΛ, ΕΚΤΕΛ ή ΚΤΕΥΛ, εις ο θα αναγράφεται το ονοματεπώνυμον του δικαιούχου ο αριθμός κυκλοφορίας του παρ’ αυτού κατεχομένου αυτοκινήτου, και η διεύθυνσις της κατοικίας του. Τα εν λόγω δελτία, άτινα θα υπογράφωνται ιδιοχείρως υπό του Προέδρου του Διοικητικού Συμβουλίου του οικείου ΚΤΕΛ ή ΚΤΕΥΛ, θα ισχύουν μόνον επί των γραμμών του ΚΤΕΛ, ΕΚΤΕΛ ή ΚΤΕΥΛ, εις ο είναι εντεταγμένον το λεωφορείον του δικαιούχου ιδιοκτήτου αυτού. Εις περίπτωσιν διορισμού αντιπροσώπου παρ’ ιδιοκτήτου λεωφορείου και χορηγήσεως του ούτινος δικαιούται ούτος δελτίου ελευθέρας κυκλοφορίας, θα υποβάλλεται εις το αρμόδιον ΚΤΕΛ (ΕΚΤΕΛΚΤΕΥΛ) σχετική εξουσιοδότησις θεωρημένη δια τον γνήσιον της υπογραφής, παρά του οικείου Αστυνομικού Τμήματος. Οσάκις ιδιοκτήτης λεωφορείου παραιτείται του δικαιώματος επί του άνω δελτίου, υπέρ του αντιπροσώπου αυτού υποχρεούται όπως καταθέση προηγουμένως το επ’ ονόματί του εκδεδομένον δελτίον εις το οικείον ΚΤΕΛ προς ακύρωσιν. Επίσης οι ιδιοκτήται λεωφορείων και το προσωπικόν των ΚΤΕΛ, ευθύς ως παύση η μετά του οικείου ΚΤΕΛ (ΚΤΕΥΛ-ΕΚΤΕΛ) σχέσις αυτών και οι αντιπρόσωποι των ιδιοκτητών εις περίπτωσιν ανακλήσεως της εξουσιοδοτήσεως ή παραιτήσεως της αντιπροσωπείας, υποχρεούνται να καταθέσουν το παρ’ αυτών κατεχόμενον δελτίον εις το οικείον ΚΤΕΛ. 21.Ζ.α.93 Κοινά Ταμεία Εκμεταλλεύσεως Λεωφορείων (ΚΤΕΛ) 11.Τα μέλη της Ενώσεως Συντακτών Ημερησίων Εφημερίδων, ήτοι των τεσσάρων Ενώσεων Συντακτών Ημερησίων Εφημερίδων της Χώρας, δικαιούνται όπως διακινούνται ελευθέρως δια των αστικών και υπεραστικών λεωφορείων, τη επιδείξει του παρά της οικείας Ενώσεως εκδεδομένου δελτίου ταυτότητος, εμφαίνοντος την ιδιότητα αυτών ως Συντακτών, κατόπιν θεωρήσεως των δελτίων τούτων υπό της αρμοδίας υπηρεσίας του ημετέρου Υπουργείου, προς ην θέλουσι υποβληθή μετά σχετικής καταστάσεως. 12.Τα Όργανα της Αγροφυλακής, μόνον εν στολή, δικαιούνται να ταξιδεύουν ελευθέρως δια των λεωφορείων της περιοχής, μέχρι της οποίας εκτείνεται η αρμοδιότης του Αγρονομείου παρ’ ω υπηρετούν. β.Δια των αστικών μόνον λεωφορείων του ΕΚΤΕΛ και των ΚΤΕΛ 1.«Δικαίωμα δια την άνευ καταβολής κομίστρου διακίνησίν των δια των αστικών λεωφορείων ΚΤΕΛ, ΕΚΤΕΛ και ΗΛΠΑΠ, παρέχεται εις τους ολικώς τυφλούς τους εγγεγραμμένους εις τα Μητρώα των Κέντρων Κοινωνικής Πολιτικής του Υπουργείου Κοινωνικών Υπηρεσιών». Η παρ. 1 αντικατεστάθη ως άνω δια της υπ’ αριθ. Γ. 36652/2162/72 αποφ. Υπ. Ναυτιλίας Μεταφορών κλπ. (κατωτ. αριθ. 96). 2.Οι Υπαξιωματικοί και οπλίται των Ενόπλων Δυνάμεων και οι μαθηταί των Σχολών των Ενόπλων Δυνάμεων και των Σωμάτων Ασφαλείας μέχρι του αριθμού των 5 ανά λεωφορείον, απαλλάσσονται της καταβολής εισιτηρίου εις τα αστικά λεωφορεία, εφ’ όσον διακινούνται εν στολή. γ.Δια των σιδηροδρόμων του Ελληνικού Κράτους 1)Τα όργανα ελέγχου διαβατηρίων και τελωνειακού ελέγχου διακινούνται ελευθέρως δια των σιδηροδρόμων του Ελληνικού Κράτους, τη επιδείξει δελτίου ταυτότητος του μετακινουμένου οργάνου, ως και φύλλου πορείας, εκδεδομένου υπό της Προϊσταμένης αυτού Αρχής, εξ ου θα προκύπτη ότι η μετακίνησις πραγματοποιείται δι’ εκτέλεσιν διατεταγμένης υπηρεσίας. 2)Οι υπάλληλοι των ΣΕΚ και τα μέλη των οικογενειών αυτών, από κοινού, δικαιούνται ελευθέρας διακινήσεως δια των σιδηροδρόμων, βάσει χιλιομετρικών βιβλιαρίων, εκδεδομένων παρά των ΣΕΚ, μέχρι καλύψεως του δι’ εκάστην κατηγορίαν καθωρισμένου ετησίου αριθμού χιλιομέτρων, κατά τας εξής διακρίσεις: α)Οι εν ενεργεία έγγαμοι υπάλληλοι 6.000 χιλ/τρων ετησίως. β)Οι εν ενεργεία άγαμοι υπάλληλοι 4.000 χιλ/τρων ετησίως. γ)Οι εν συντάξει έγγαμοι υπάλληλοι 4.000 χιλ/τρων ετησίως. δ)Οι εν συντάξει άγαμοι υπάλληλοι 2.000 χιλ/τρων ετησίως. 3)Μέχρι 12 υπάλληλοι του Υπουργείου Εθνικής Αμύνης, μέχρις 20 υπάλληλοι του Υπουργείου Δημοσίας Τάξεως, μέχρι 5 υπάλληλοι της Κεντρικής Υπηρεσίας Πληροφοριών και μέχρι 3 υπάλληλοι της Υπηρεσίας τύπου και Πληροφοριών του Υπουργείου Προεδρίας Κυβερνήσεως, δύνανται να ταξιδεύουν ελευθέρως δια των σιδηροδρόμων του Ελληνικού Κράτους εφοδιαζόμενοι δι’ απροσώπων δελτίων ελευθέρας κυκλοφορίας εκδεδομένων παρ’ ημών, προς εκτέλεσιν διατεταγμένης υπηρεσίας, βάσει υπηρεσιακού σημειώματος, εξ ου να προκύπτη τούτο, και περιέχοντος τα στοιχεία ταυτότητος του διακινουμένου υπαλλήλου. 2.Ορίζομεν ότι δικαίωμα διακινήσεως δια των λεωφορείων αυτοκινήτων των ΚΤΕΛ, ΕΚΤΕΛ, ΚΤΕΥΛ και ΣΕΚ, επί τη καταβολή μειωμένου εισιτηρίου κατά 50% του ισχύοντος εκάστοτε πολιτικού εισιτηρίου έχουν αι κάτωθι κατηγορίαι προσώπων: α)Οι Αξιωματικοί Πολεμικής διαθεσιμότητος, οι ανάπηροι πολέμου γενικώς και οι προς τούτοις εξομοιούμενοι ανάπηροι ειρηνικής περιόδου, οι θεράποντες και αι θεραπαινίδες κλπ. περί ων το άρθρ. 1 παρ. 1 εδάφ. 2 και υπό τας εν αυτώ προϋποθέσεις, διακινούμενοι δια των υπεραστικών λεωφορείων των ΚΤΕΛ ή (ΚΤΕΥΛ) και των λεωφορείων των ΣΕΚ καταβάλλουν το ήμισυ του ισχύοντος εκάστοτε τιμολογίου εισιτηρίων, διατιθεμένων δι’ εκάστην των εν λόγω κατηγοριών δικαιούχων 2 θέσεων εντός εκάστου λεωφορείου. β)Πολύτεκνοι και τα μέλη των οικογενειών αυτών, διακινούμενοι δια των αστικών και υπεραστικών λεωφορείων, κατά τα εν τη υπ’ αριθ. Γ. 156423/24.1.69 κανονιστική αποφάσει ημών ειδικώτερον οριζόμενα. γ)Οι σπουδασταί των Σχολών Ανωτάτης Εκπαιδεύσεως. Το Ν.Δ. 634/70 δεν επαναλαμβάνει την διάταξιν του καταργηθέντος Α.Ν. 70/67 ότι τα δελτία των μη προαγομένων φοιτητών δεν ανανεούνται. Τίθεται το ερώτημα αν θα παραμείνη εν ισχύϊ η διάταξις αύτη. δ)Οι σπουδασταί των δημοσίων Σχολών Ανωτέρας εκπαιδεύσεως. ε)Οι σπουδασταί των ιδιωτικών Σχολών Ανωτέρας εκπαιδεύσεως, των αναγνωρισμένων υπό του Κράτους ως ισοτίμων προς τας αντιστοίχους δημοσίας Σχολάς. ς)«Οι μαθηταί των Δημοσίων Σχολείων Μέσης Εκπαιδεύσεως και των τούτοις εξομοιουμένων δημοσίων Τεχνικών σχολών επαγγελματικής εκπαιδεύσεως, ως και οι μαθηταί των ιδιωτικών σχολείων μέσης εκπαιδεύσεως μικρών επαρχιακών πόλεων και  χωρίων,  εις  α  δεν  λειτουργούν  αντι(Αντί για τη σελ. 312,711(α) Σελ. 312,711(β) Τεύχος Η92-Σελ. 95 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.93 στοιχα δημόσια σχολεία μέσης εκπαιδεύσεως, δικαιούνται δελτίου μαθητικού εισιτηρίου, υφ’ ους όρους και περιορισμούς χορηγείται μέχρι τούδε εις τους μαθητάς των δημοσίων σχολείων μέσης εκπαιδεύσεως». Η παρ. ς΄ αντικατεστάθη ως άνω δια της υπ’ αριθ. Γ. 36652/2162/72 αποφ. Υπ. Ναυτιλίας, Μεταφορών κλπ. (κατωτ. αριθ. 96). ζ)Οι ιεροσπουδασταί των εξαταξίων εκκλησιαστικών Σχολείων και ιεροδιδασκαλείων. η)Οι μαθηταί των σχολών Εκπαιδεύσεως τυφλών, κωφαλάλων, αναπήρων και αναπροσαρμόστων παίδων. θ)Οι μαθηταί των υπό του Κράτους ανεγνωρισμένων νυκτερινών ιδιωτικών οικονομικών Γυμνασίων και Σχολών επαγγελματικής εκπαιδεύσεως, εφ’ όσον εν τη δευτέρα περιπτώσει δεν υφίστανται εν τη αυτή πόλει αντίστοιχοι δημόσιαι νυκτεριναί Σχολαί. Ως προς απάσας τας άνω περιπτώσεις σπουδαστών και μαθητών, έχουσιν εφαρμογήν τα εν ταις υπ’ αριθ. Γ. 156422/24.12.69, Γ. 111403/9.4.70, Γ. 120754/11.6.70 και Γ. 128463/4157/27.8.70 αποφάσεσιν ημών οριζόμενα. ι)Δεν ανανεούται το δελτίον των μη προαγομένων φοιτητών. ια)«Οι μαθηταί των δημοσίων σχολείων δημοτικής εκπαιδεύσεως, οι μαθηταί των νυκτερινών ιδιωτικών σχολείων στοιχειώδους εκπαιδεύσεως των λειτουργούντων κατά τας διατάξεις του Ν.Δ. 3094/54 «περί μέτρων προς καταπολέμησιν του αναλφαβητισμού» και ιδρυθέντων και συντηρουμένων υπό νομικών προσώπων φιλανθρωπικού χαρακτήρος και μη δικαιουμένων εισπράξεως διδάκτρων παρά των μαθητών, ως και οι μαθηταί των σχολών μαθητείας». Η παρ. ια΄ αντικατεστάθη ως άνω δια της υπ’ αριθ. Γ. 36652/2162/72 αποφ. Υπ. Ναυτιλίας, Μεταφορών κλπ. (κατωτ. αριθ. 96). ιβ)Οι πέραν των πέντε, ανά αστικόν λεωφορείον, επιβιβαζόμενοι υπαξιωματικοί και οπλίται των Ενόπλων Δυνάμεων της Χώρας και μαθηταί των Σχολών των Ενόπλων Δυνάμεων και των Σωμάτων Ασφαλείας, εφ’ όσον ταξιδεύουν εν στολή. 3.Ορίζομεν ότι δικαιούνται διακινήσεως δια των σιδηροδρόμων του Ελληνικού Κράτους, επί τη καταβολή μειωμένου εισιτηρίου κατά 50% των ισχυουσών εκάστοτε τιμών εισιτηρίων αι κάτωθι κατηγορίαι: Σελ. 312,712(β) Τεύχος Η92-Σελ. 96 α)Οι ανάπηροι πολέμου και οι προς τούτους εξομοιούμενοι ανάπηροι ειρηνικής περιόδου, αξιωματικοί και οπλίται, όλων των όπλων και των Σωμάτων Ασφαλείας, περί ων το κεφάλ. Ι παρ. α΄ εδάφ. (2) της παρούσης, δικαιούμενοι 16 ταξιδίων απλής μεταβάσεως ή 8 ταξιδίων μετ’ επιστροφής κατ’ έτος, επί τη αποδείξει του ειδικού δελτίου αναπηρικής ταυτότητος αυτών εκδεδομένου υπό της αρμοδίας κατά περίπτωσιν Δημοσίας Αρχής και επί τη βάσει «ατομικής καταστάσεως», προς βεβαίωσιν του αριθμού των ταξιδίων, εκδεδομένης υπό των οικείων Σωματείων ή Οργανώσεων αυτών. «β)Τα θύματα πολέμου, δικαιούμενα 4 ταξίδια απλής μετάβασης ή «δύο ταξίδια με επιστροφή κάθε χρόνο, με βάση «ΔΕΛΤΙΟ ΤΑΥΤΟΤΗΤΑΣ ΘΥΜΑΤΟΣ «ΠΟΛΕΜΟΥ», που έχει εκδοθεί από το ΓΕΕΘΑ/ΔΕΠΑΘΑ καθώς και «ατομική κατάσταση» που έχει εκδοθεί από το οικείο σωματείο ή οργάνωση του ενδιαφερόμενου προς βεβαίωση του αριθμού των ταξιδίων. Το εδάφ. β΄ αντικαταστάθηκε ως άνω από την 6128/410/15-19 Ιουλ. 1985 (ΦΕΚ Β΄ 455) απόφ. Υπ. Συγκοινωνιών. γ)Οι συνοδοί αναπήρων πολέμου (θεράποντες και θεραπαινίδες), οι συνοδεύοντες αναπήρους πολέμου ολικής αναπηρίας (100%), επί τη βάσει ειδικού δελτίου ταυτότητος, εκδεδομένου υπό του Υπουργείου Εθνικής Αμύνης. 4.Παραμένουν εν ισχύϊ, αι περί ων η παρ. 3 του άρθρ. 2 του Ν.Δ. 634/70 ειδικαί διατάξεις, αι προβλέπουσαι ευκολίας μεταφοράς επιβατών δια του δικτύου των ΣΕΚ. Οι εις αυτάς υπαγόμενοι σπουδασταί των Σχολών Ανωτάτης και Ανωτέρας Εκπαιδεύσεως δικαιούνται διακινήσεως επί τη καταβολή μειωμένου εισιτηρίου κατά 50% τη επιδείξει ειδικού δελτίου φοιτητικού εισιτηρίου ισχύοντος επί των λεωφορείων των ΚΤΕΛ και ΣΕΚ, δεόντως θεωρημένου κατά τα ειδικώτερον δια της υπ’ αριθ. Γ-156422/69 αποφάσεως οριζόμενα. 5.Τα δελτία ελευθέρας κυκλοφορίας, εξαιρέσει των τοιούτων του προσωπικού κινήσεως των λεωφορείων, του Διοικητικού προσωπικού του ΕΚΤΕΛ-ΑΣΠΑ και των ιδιοκτητών λεωφορείων, εκδίδονται παρ’ ημών, απαγορευομένης της εκδόσεως ετέρων πέραν των ανωτέρω αναφερομένων, παρ’ οιασδήποτε άλλης υπηρεσίας ή οργανώσεως. 6.Εις περίπτωσιν απωλείας, κλοπής ή καταστροφής δελτίου ελευθέρας κυκλοφορίας, δι’ οιονδήποτε λόγον, δεν χορηγείται νέον δελτίον προ της παρόδου τριμήνου τουλάχιστον από της ημερομηνίας δηλώσεως της απωλείας, καταστροφής κλπ. και προ της διενεργείας ερεύνης προς ανεύρεσιν του απωλεσθέντος δελτίου. 7.Από της κοινοποιήσεως της παρούσης παύει ισχύουσα η υπ’ αριθ. Γ-156421/69 απόφασις ημών, ως και πάσα μεταγενεστέρα ταύτης σχετική απόφασις ημών. 8.Μέχρι της εκδόσεως νέων δελτίων, ελευθέρας κυκλοφορίας, παραμένουν εν ισχύϊ τα κατ’ εφαρμογήν του Α.Ν. 70/1967 εκδοθέντα τοιαύτα. 9.Η παρούσα δημοσιευθήτω δια της Εφημερίδος της Κυβερνήσεως. 21.Ζ.α.93 Κοινά Ταμεία Εκμεταλλεύσεως Λεωφορείων (ΚΤΕΛ)

[Source: greek_legal_code_raptarchis | Tokens: 16819]